 Xataa kuwa iska le uma adeegto, ma aqaan haddii ay xoogaa dakhli ah ku qabaan, hasa kama muuqato hal shardi oo ka mid shuruudaha laga rabo war-baahin u adeegaysa ummad ama mujtamac, Waxay arrintu u egtahay in war-baahintii Puntland aysan daacad u ahayn inay u adeegto danaha shacabka ay magacooda badankood qaateen, marar badan marka aan aqriyo qoraallada iyo wararka ay shabakadaha qaarkood faafinayaan waxaan dareemaa yaxyax aad u weyn, waayo xogaha ay qorayaan intooda badan ma aha kuwo innaga dahsoon, laakiin waxaan ilaa iyo hadda u haystaa in war-baahin badan uu ninka madax-weynaha ka ah maamulka Puntland Cabdi-Wali Maxmed Cali Gaas uu lacago siiyo hadii uusan iibsanba, war- baahinta Puntland waa inay fahamtaa Cabdi-Wali Maxmed Cali Gaas ummadda Soomaaliyeed guud ahaan iyo gaar ahaan shacabka Puntland wuxuu ka galay gefef cad-cad oo si xishood darro ah uu ula bareeray, sidaa daraadeed war-baahin sheeganaysa inay u adeegayso Dad iyo Dal waa ku ceeb inay qayb ka noqoto khayaannada intaas la eg oo waliba madax-weynihii maamulka, ku-xigeenkiisii, af-hayeenkii baarlamanka, iyo xil-dhibaannadii ay sacabka isugu garaaceen... 